[{"text_idx": "#000007", "text": "Dechrau wythnos diwethaf cafodd Gemma Grainger a\u2019i chyd staff gyfle i gynnal camp datblygu yn Hensol cyn hedfan draw i Pinatar i ddechrau paratoi ar gyfer y ge\u0302m gyfeillgar yn erbyn Seland Newydd (18:00BST dydd Mawrth 28 o Fehefin)."}, {"text_idx": "#000008", "text": "Soniodd Grainger eu cyfle i gael peth amser i ffwrdd ar o\u0302l y camp ym mis Ebrill gan ddweud \u201cNa cefais ddim gwyliau, fel y mwyafrif o\u2019r chwaraewyr, ond roedd yn braf i gael peth amser i fy hun. Cawsom gyfle i gael 6 wythnos rhwng y camp, ac dydyn ni ddim fel rheol yn cael hynny oherwydd mae\u2019r gemau rhyngwladol yn tueddu dod mor sydyn ar ddechrau\u2019r tymor. Roedd hi\u2019n gyfle effeithiol i allu adlewyrchu ar y camp ym mis Ebrill, a gallu cynllunio ac edrych ymlaen at y gemau ym mis Medi.\u201d"}, {"text_idx": "#000014", "text": "Fydd rhai o\u2019r chwaraewyr a oedd yn rhan o\u2019r camp datblygu yn cynrychioli\u2019r ti\u0302m D19 tymor nesaf, ac mae Grainger yn gobeithio bydd y merched yn elwa o\u2019r profiad o ymarfer gyda rhai o wynebau mwyaf adnabyddus Cymru."}, {"text_idx": "#000015", "text": "\u201cUn o\u2019r pethau rydym wedi neud dros y camp yw cael y rheolwyr o\u2019r ti\u0302m D19 o gwmpas. Mae\u2019n rhoi cyfle i\u2019r hyfforddwyr gweld ein prosesau a hefyd i ni weld y perthynas rhwng y chwaraewyr a\u2019r hyfforddwyr timau dan oedran. Roedd y diwrnodau cyn dod allan i Pinatar yn allweddol ar gyfer hynny, a gobeithio bydd hynny\u2019n helpu\u2019r chwaraewyr ifanc a\u2019u hyfforddwyr i ddatblygu ymhellach dros y tymor nesaf\u201d."}]